آوروپا پارلامئنتی‌نین صدری آنتونیو تاجانی بئلچیکانین پایتاختی بروکسل-ده دونن باشلایان آوروپا بیرلیگی لیدرلر ذیروه سینده عضو اؤلکه‌لرین رهبرلری ایله گؤروشدو.
تاجانی گؤروشدن سونرا مطبوعات کنفرانسی کئچیردی.
آوروپا پارلامئنتی-نین آوروپا بیرلیگی کمیسینونونون رهبری مسئله‌سی ایله باغلی موضع‌نین "Spitzenkandidat" پروسه‌نین تطبیقی اولدوغونو ایفاده ائدن تاجانی پارلامئنت سئچکی‌لرینده ان چوخ سس توپلایان سیاسی قروپون نامیزدی‌نین کمیسیون صدری وظیفه‌سینه تعیین اولونماسینین مقصده اویغون اولدوغونو سؤیله‌دی.
تاجانی بو سیستمین ایلک دفعه 2014-جو ایلده آوروپا پارلامئنتی سئچکی‌لرین‌دن سونرا تطبیق اولوندوغونو خاطیرلاتدی، آوروپا کمیسیونونون صدری ژان کلود یونکرین بو شکیلده وظیفه‌یه گلدیگینی قئید ائتدی.
آوروپا پارلامئنتی-ده کمیسیون صدری سئچکی‌لری‌نین عضو اؤلکه‌لرین و آوروپا شوراسی‌نین قرارینا تابع اولمادیغینی ایفاده ائدن تاجانی: "آوروپا پارلامئنتی کمیسیون صدرینی آوروپا شوراسیندان موستقیل اولا‌راق ژوئیه نین 3-ده سئچه‌جک" دئدی.
قئید ائدک کی، آوروپا پارلامئنتی-نین یئنی دونه می ژوئیه نین 2-ده فرانسانین استراسبورگ شهرینده کئچیریله‌جک و بیر هفته داوام ائده‌جک عمومی مجلیس ایجلاسی ایله باشلایا‌جاق.
آوروپا بیرلیگی عضوو اولان 28 اؤلکه‌نین لیدری، آوروپا بیرلیگی کمیسیونو، آوروپا شوراسی، آوروپا پارلامنئتی، آوروپا مرکزی بانکی (ECB) و آوروپا بیرلیگی‌نین خاریجی علاقه‌لر و تهلوکه‌سیزلیک سیاستی عذره نماینده‌لیگی کیمی مهم قوروم‌لارین رهبرلیگینه گله‌جک شخص‌لرین نامیزدلیک‌لرینی موذاکیره ائتمک اوچون بروکسلده کئچیریلن ذیروه ده گرگین دانیشیق‌لار آپاریرلار.
آوروپا پارلامنئتی اؤز صدرینی سئچمک صلاحیتینه مالیک اولسا دا، آوروپا بیرلیگی لیدرلری پارلامئنت رهبرلیگی موضعینی موذاکیره آرقومئنتی کیمی ایستیفاده ائدیرلر.
آوروپا پارلامئنتی‌نین صدری تاجانی‌نین پارلامئنتین آوروپا شوراسیندان موستقیل اولا‌راق حرکت ائدجگینه ایشاره ائتمه‌سی، آوروپا بیرلیگی قوروم لارینین آراسینداکی قارشیدورمانین درینلشمه‌سینی گؤستریر.
